Ja. Erstatningssaker er kompliserte både medisinsk og juridisk. Du bør derfor ikke forsøke å ta opp kampen om erstatning på egen hånd.
Det må ofte hentes inn en spesialisterklæring for å fastsette om det er årsakssammenheng mellom skaden og dine plager.
I tillegg må det avklares om skaden har gitt varig medisinsk invaliditet, og omfanget av den medisinske invaliditeten. Det kan derfor ofte bli en diskusjon med forsikringsselskapet om valg av medisinsk spesialist og om vurderingen av spesialisterklæringen.
Vi ser ofte at klienter som oppsøker advokat oppnår høyere erstatning enn de som forsøker å håndtere erstatningsoppgjøret på egen hånd.